Diari Oficial de la Generalitat Valenciana


Sumari del DOGV 4891, del 25-11-2004 (2004/11017)

Actuacions de separació contenciosa número 518/2004. Cèdula de notificació.
---------------------------------------------------------------------------

### Dades del document

Número de DOGV
:   4891

Data del DOGV
:   25-11-2004

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2004/11079


Organisme emissor
:   Jutjat de Primera Instància Número 9 de València

Tipus de document
:   Anunci

Actuacions de separació contenciosa número 518/2004. Cèdula de notificació. [2004/M11521]
  
Demandant: Alejandra Nieves García.
  
Procuradora: Arnau Arnau, Herminia.
  
Demandat: Antonio Pérez Soler.
  
Antonio Rodríguez-Moldes Peiró, secretari del Jutjat de Primera Instància número 9 de València, mitjançant el present edicte faig saber:
  
Que en les actuacions de separació contenciosa, seguides amb el número 518/2004, a instància d'Alejandra Nieves García contra Antonio Pérez Soler, en situació de rebel·lia, en què en data 2 de novembre de 2004, s'ha dictat sentència, que en la part dispositiva diu així:
  
Decisió:
  
Que estimant parcialment la demanda interposada per la representació processal d'Alejandra Nieves García contra Antonio Pérez Soler, acorde la separació matrimonial de les persones esmentades, amb tots els efectes legals, i en especial els següents:
  
1r Els fills menors d'edat estaran en companyia i sota la custòdia de la mare, encara que la pàtria potestat continuarà sent exercida conjuntament per ambdós pares.
  
2n El pare tindrà en companyia seua els menors; passarà a buscar-los i els reintegrarà al portal de l'edifici del domicili familiar, en caps de setmana alterns, des de les 18.00 hores del divendres fins a les 20.00 hores del diumenge, i la meitat de les vacances escolars d'estiu, Nadal i Setmana Santa, la primera meitat els anys parells i la segona els imparells.
  
3r En concepte de pensió d'aliments per als fills, Antonio Pérez Soler pagarà a la seua esposa la quantitat de 180 euros mensuals per a cada fill menor, per mesos anticipats i en els primers cinc dies de cada mes. La dita quantitat s'actualitzarà anualment, d'acord amb la variació experimentada per l'índex general de preus al consum, establit per l'Institut Nacional d'Estadística o organisme que el substituïsca. Totes les despeses extraordinàries necessàries dels fills les pagaran per meitat els progenitors; així com les convenients per a la seua formació de mitjançar en un acord o autorització judicial.
  
4t L'ús de l'habitatge familiar situat al carrer de Torreblanca, número 10, 4a, de València, i dels objectes d'ús ordinari que hi ha correspon als fills menors i a l'esposa.
  
5é S'acorda la dissolució del règim econòmic matrimonial.
  
6é En concepte de pensió compensatòria, Antonio Pérez Soler pagarà a la seua esposa la quantitat de 240 euros mensuals.
  
Cada part pagarà les costes causades a la seua instància i les comunes per meitat.
  
Comuniqueu esta resolució, una vegada ferm el pronunciament de separació, al Registre Civil on conste inscrit el matrimoni. Contra esta sentència es pot interposar recurs d'apel·lació en el termini de cinc dies des de la notificació. Esta és la meua sentència, que pronuncie, mane i firme.
  
I perquè valga de notificació en forma a Antonio Pérez Soler, en rebel·lia, expedisc i firme el present edicte.